wannaphong/clean_thaiwikipedia huggingface dataset:
# สนธิสัญญาญี่ปุ่น–เกาหลี ค.ศ. 1910
สนธิสัญญาผนวกดินแดนญี่ปุ่น–เกาหลี หรือที่รู้จักกันอีกชื่อหนึ่ง สนธิสัญญาญี่ปุ่น–เกาหลี ค.ศ. 1910 เป็นสนธิสัญญาที่กระทำขึ้นระหว่างจักรวรรดิญี่ปุ่นกับจักรวรรดิเกาหลี เมื่อวันที่ 22 สิงหาคม ค.ศ. 1910 สนธิสัญญาฉบับนี้ทำให้เกาหลีหมดสิ้นอำนาจการปกครองตนเองโดยสมบูรณ์ ซึ่งเป็นผลมาจากที่ก่อนหน้านี้เกาหลีตกเป็นรัฐในอารักขา อันเนื่องมาจากสนธิสัญญาอึลซา เมื่อ ค.ศ. 1905 

นักวิเคราะห์ข่าวชาวญี่ปุ่นทำนายว่าชาวเกาหลีจะถูกดูดกลืนเข้ากับจักรวรรดิญี่ปุ่นโดยง่าย

ใน ค.ศ. 1965 สนธิสัญญาว่าด้วยความสัมพันธ์ขั้นพื้นฐานระหว่างเกาหลีใต้กับญี่ปุ่นยืนยันว่าสนธิสัญญานี้ "เป็นโมฆะไปแล้ว"Hook, Glenn D. (2001). 

ประวัติ
ญี่ปุ่นเมินคำขอของ จักรพรรดิซุนจงแห่งเกาหลี ที่ทรงต้องการให้สนธิสัญญาอยู่ภายใต้กฎหมายของเกาหลี ดังนั้นแล้วพระองค์จึงปฏิเสธการลงพระนาม ทำให้ นายกรัฐมนตรีเกาหลี อี วันยง ต้องลงนามแทน โดยมีผู้แทนจากฝ่ายญี่ปุ่นคือ ไวเคานต์ เทราอูจิ มาซาตาเกะ ผู้แทนพระองค์ประจำเกาหลี

รัฐบาลพระจักรพรรดิญี่ปุ่นได้แต่งตั้งรัฐบาลข้าหลวงแห่งเกาหลีเพื่อบริหารราชการและกิจการของดินแดนเกาหลี โดยให้ เทราอุจิ มาซาตาเกะ ผู้แทนพระองค์ประจำเกาหลี เป็นข้าหลวงต่างพระองค์สำเร็จราชการเกาหลีคนแรก ทั้งนี้รัฐบาลข้าหลวงต่างพระองค์อยู่ภายใต้การกำกับของรัฐบาลกลางที่กรุงโตเกียว ในขณะที่ฝ่ายขุนนางและชนชั้นปกครองเดิมของเกาหลีก็ไม่อาจยอมรับการปกครองของญี่ปุ่น และไปจัดตั้งรัฐบาลพลัดถิ่นแห่งประเทศเกาหลีขึ้นที่เซี่ยงไฮ้และฉงชิ่ง

ข้อความ

 การเดินขบวน 
ในวันที่ 28 สิงหาคม ค.ศ. 2007 หนังสือพิมพ์ Dong-a Ilbo ของเกาหลีรายงานว่า ตามราชประเพณี พระมหากษัตริย์ไม่เคยลงพระอภิไธยในเอกราชราชการด้วยพระนามจริง แต่พระองค์ถูกทางญี่ปุ่นบังคับให้ลงพระอภิไธยด้วยพระนามจริงตามอย่างมาตรฐานตะวันตก และระบุว่าการลงพระอภิไธยของพระเจ้าซุนจงอาจเป็นข้อบังคับ

เมื่อวันที่ 23 มิถุนายน ค.ศ. 2010 สมาชิกรัฐสภาเกาหลีใต้ 75 คนเสนอให้ยกเลิกสนธิสัญญาญี่ปุ่น–เกาหลีแก่นายกรัฐมนตรี นาโอโตะ คัง

ในวันที่ 28 กรกฎาคม 2010 มีกลุ่มปัญญาชนประมาณ 1,000 คนในเกาหลีและญี่ปุ่นออกมาเดินขบวน ถือว่าสนธิสัญญาฉบับนี้ไม่เคยมีผลบังคับใช้
# ไข้สูงอย่างร้าย
ไข้สูงอย่างร้าย  คือสภาวะอันตรายถึงตายที่พบยาก ปกติเกิดจากการถูกกระตุ้นโดยการสัมผัสยาดมสลบ โดยเฉพาะอย่างยิ่งยาชาระเหยและยาสำหรับการปิดกั้นระบบประสาทและกล้ามเนื้อ จำพวก succinylcholine ในบุคคลที่แพ้ยาดังกล่าว ยาจะทำให้เกิด oxidative metabolism ของกล้ามเนื้อลายอย่างรุนแรงและไม่อาจควบคุมได้ ส่งผลให้ระบบไหลเวียนโลหิตล้มเหลวและเสียชีวิตได้หากไม่ได้รับการรักษาโดยเร็ว

ความผิดปกติที่ทำให้เกิดอาการ MH มีส่วนเกี่ยวข้องกับความผิดปกติของยีนออโตโซมเด่นที่มีความสำคัญอย่างน้อย 6 จุด  โดยเฉพาะอย่างยิ่ง ยีน ryanodine receptor (RYR1). ลักษณะความปกติ MH มักมีความเกี่ยวข้องทั้งทางกายภาพและทางพัธุกรรมกับ central core disease (CCD) ซึ่งเป็นความผิดปกติของยีนออโตโซมเด่นที่มีเอกลักษณ์เดียวกันทั้งอาการ MH และ myopathy. MH มักปรากฏในลักษณะของการไร้ความรู้สึก หรืออาการในลักษณะเดียวกัน อย่างไรก็ตาม ยังไม่มีการวิเคราะห์โดยตรงประเภทใดที่บ่งชี้อาการ MH ได้อย่างชัดเจน
# กลุ่มชนอิหร่าน
กลุ่มชนอิหร่าน (Iranic peoples) เป็นกลุ่มชาติพันธุ์-ภาษาอินโด-ยูโรเปียนจำนวนมาก ที่ระบุด้วยการใช้ภาษากลุ่มอิหร่านและวัฒนธรรมอื่นที่คล้าย ๆ กัน

เชื่อว่าอิหร่านดั้งเดิมถูกรวมมาจากสาขาต่างหากของภาษากลุ่มอินโด-อิเรเนียนในเอเชียกลางช่วงกลางสหัสวรรษที่ 2 ก่อนคริสต์ศักราช ในช่วงสูงสุดตอนกลางสหัสวรรษที่ 1 ก่อนคริสต์ศักราช ดินแดนของกลุ่มชนอิหร่านขยายไปถึงยูเรเชียสเตปป์ทั้งหมดจากที่ราบใหญ่ฮังการีทางตะวันตกถึงที่ราบสูงออร์ดอสทางตะวันออก และที่ราบสูงอิหร่านทางใต้: "From the first millennium b.c., we have abundant historical, archaeological and linguistic sources for the location of the territory inhabited by the Iranian peoples. In this period the territory of the northern Iranians, they being equestrian nomads, extended over the whole zone of the steppes and the wooded steppes and even the semi-deserts from the Great Hungarian Plain to the Ordos in northern China." จักรวรรดิอิหร่านตะวันตกทางใต้ครอบครองพื้นที่โลกเก่าจำนวนมากในศตวรรษที่ 6 ก่อนคริสต์ศักราช ทำให้มีการสืบทอดวัฒนธรรมสำคัญ และอิหร่านตะวันออกแถบสเตปป์มีบทบาทสำคัญในการพัฒนาการเป็นชนร่อนเร่ยูเรเชียและเส้นทางสายไหม

ในคริสต์สหัสวรรษที่ 1 พื้นที่อยู่อาศัยของกลุ่มชนนี้ส่วนใหญ่ที่อยู่ในพื้นที่สเตปป์และทะเลทรายของยูเรเชีย ลดลงจากการขยายตัวของชาวสลาฟ, เจอร์แมนิก, เตอร์กิก และมองโกล และมีหลายกลุ่มที่ถูกแผลงเป็นสลาฟ และเติร์ก กลุ่มชนอิหร่านในปัจจุบันมีทั้งบาลอจ, กีแลก, เคิร์ด, ลูร์, มอแซนเดรอน, ออสซีเชีย, พอมีรี, ปาทาน, เปอร์เซีย, ตัต, ทาจิก, ทอลิช, วาคี, ยัฆโนบี และซาซา กลุ่มชนในปัจจุบันอาศัยทั่วที่ราบสูงอิหร่าน ตั้งแต่คอเคซัสทางเหนือถึงอ่าวเปอร์เซียทางใต้ และประเทศตุรกีทางตะวันออกจนถึงซินเจียงตะวันออกทางตะวันออก—บางครั้งมีการเรียกภูมิภาคนี้ว่า ทวีปทางวัฒนธรรมอิหร่าน (Iranian Cultural Continent) ซึ่งนำเสนอถึงบริเวณไกลสุดของผู้พูดภาษาอิหร่านและอิทธิพลที่สำคัญของกลุ่มชนอิหร่านผ่านการเข้าถึงทางภูมิรัฐศาสตร์ของเกรตเตอร์อิหร่าน
# แนวร่วมแรงงาน
แนวร่วมแรงงาน (Labour Front) เป็นพรรคการเมืองในสิงคโปร์ ก่อตั้งก่อนการเลือกตั้งสภานิติบัญญัติสิงคโปร์ พ.ศ. 2498 แนวร่วมแรงงานได้รับเลือกตั้งและได้จัดตั้งรัฐบาลผสมในสิงคโปร์ ซึ่งมีสถานะเป็นอาณานิคมแยกต่างหาก โดยพรรคนี้ได้ 13 จาก 25 ที่นั่ง

ระหว่าง พ.ศ. 2498 – 2499 การบริหารสิงคโปร์ของเดวิด มาร์แชลในลักษณะการปกครองตนเองล้มเหลวมาร์แชลล์ได้ลาออกใน พ.ศ. 2499 อังกฤษเห็นว่ามาร์แชลล์ไม่สามารถรับมือกับคอมมิวนิสต์ในฐานะสภาวะฉุกเฉินได้ มาร์แชลล์ออกไปจัดตั้งพรรคแรงงานแห่งสิงคโปร์ในปีต่อมา ลิม ยิวฮอกจากแนวร่วมแรงงานได้จัดตั้งรัฐบาลแทน

ปัญหาของสิงคโปร์ไม่ใช่การต่อสู้ใต้ดินของพรรคคอมมิวนิสต์ แต่เป็นปัญหาเศรษฐกิจและการฉ้อราษฎร์บังหลวง ทำให้ถูกพรรคกิจประชาชนที่นำโดยลี กวนยิวโจมตี ในที่สุด ลิมได้นำแนวร่วมแรงงานไปรวมกับกลุ่มสังคมนิยมเสรีนิยมซึ่งจัดตั้งโดยพรรคก้าวหน้าและพรรคประชาธิปไตยใน พ.ศ. 2499 เพื่อจัดตั้งเป็นพันธมิตรประชาชนสิงคโปร์ใน พ.ศ. 2502 ระหว่าง พ.ศ. 2500 – 2501 การเจรจาเพื่อให้สิงคโปร้เป็นรัฐปกครองตนเองประสบความสำเร็จ การเลือกตั้งภายใต้รัฐธรรมนูญใหม่ พรรคกิจประชาชนเป็นฝ่ายชนะการเลือกตั้งในพ.ศ. 2502 พรรคนี้ไม่ได้รับการเลือกตั้ง และหลังจากสิงคโปร์ได้รับเอกราชใน พ.ศ. 2508 พรรคนี้ได้สลายตัวไป
 อ้างอิง 
 Background of Labour Front
# ไรอัน เมสัน
ไรอัน เกล็น เมสัน (เกิดวันที่ 13 มิถุนายน ค.ศ. 1991) เป็นอดีตนักฟุตบอลชาวอังกฤษในตำแหน่งกองกลาง ปัจจุบันเป็นหัวหน้าผู้ฝึกสอนของเวสต์บรอมมิชอัลเบียน ในอีเอฟแอลแชมเปียนชิป

เมสันเป็นผู้เล่นที่มาจากทีมเยาวชนของทอตนัมฮอตสเปอร์ โดยได้ลงเล่นให้กับทีมชุดใหญ่เป็นครั้งแรกใน ค.ศ. 2008 เขาถูกปล่อยยืมตัวให้กับโยวิลทาวน์, ดองคัสเตอร์โรเวอส์, มิลล์วอลล์, ลอรีย็อง และสวินดันทาวน์ ก่อนที่จะได้ลงเล่นในพรีเมียร์ลีกให้กับทอตนัมครั้งแรกใน ค.ศ. 2014 และได้ลงเล่นให้กับทีมชาติอังกฤษชุดใหญ่ครั้งแรกใน ค.ศ. 2015 เมสันย้ายไปฮัลล์ซิตีใน ค.ศ. 2016 ด้วยค่าตัวอันเป็นสถิติของสโมสร อย่างไรก็ตาม เขาประสบเหตุกะโหลกศีรษะร้าวจากการปะทะในเกมที่พบกับเชลซี เมื่อเดือนมกราคม ค.ศ. 2017 ทำให้เขาประกาศเลิกเล่นฟุตบอลเมื่อเดือนกุมภาพันธ์ ค.ศ. 2018 ตามคำแนะนำของแพทย์เฉพาะทาง

 ชีวิตช่วงต้น 
เมสันเกิดที่เอนฟีลด์ในลอนดอน และได้เข้าศึกษาที่โรงเรียนเชสฮันต์ โดยเขาชนะเลิศการแข่งกระโดดข้ามรั้วระดับเขต

 ผู้จัดการทีม 
เมสันเข้าร่วมทีมงานผู้ฝึกสอนของทอตนัมฮอตสเปอร์ในเดือนเมษายน ค.ศ. 2018 ต่อมาในเดือนกุมภาพันธ์ ค.ศ. 2019 เขาเสนอแนะว่าการโหม่งลูกฟุตบอลเป็นเรื่องที่ไม่ควรทำในวัยเด็ก เขาเริ่มทำหน้าที่เป็นหัวหน้าผู้ฝึกสอนชุดเยาวชน สำหรับการแข่งขันยูฟ่ายูธลีกรุ่นอายุไม่เกิน 19 ปีในเดือนกรกฎาคม ค.ศ. 2019
ต่อมาเขาได้เป็นหัวหน้าแผนกพัฒนาผู้เล่น (รุ่นอายุไม่เกิน 17 ถึง 23 ปี) ตั้งแต่เดือนสิงหาคม ค.ศ. 2020

วันที่ 19 เมษายน ค.ศ. 2021 หลังจากที่โชเซ มูรีนโยถูกปลดจากตำแหน่งผู้จัดการทีม เมสันได้เข้ามาเป็นผู้จัดการทีมรักษาการของทอตนัมฮอตสเปอร์จนจบฤดูกาล เขากลายเป็นผู้จัดการทีมอายุน้อยที่สุดที่คุมทีมในพรีเมียร์ลีกด้วยอายุเพียง 29 ปี โดยนัดแรกที่เขาคุม ทอตนัมสามารถเปิดบ้านเอาชนะเซาแทมป์ตันไปได้ 2–1 เมื่อวันที่ 21 เมษายน

 ชีวิตส่วนตัว 
เมสันหมั้นกับราเชล ปีเตอร์ พวกเขามีลูกชายที่เกิดใน ค.ศ. 2017 และมีลูกสาวที่เกิดใน ค.ศ. 2019

 สถิติการจัดการทีม 
ทีมตั้งแต่ถึงสถิติอ้างอิงแข่งชนะเสมอแพ้ได้เสียต่าง% ชนะทอตนัมฮอตสเปอร์ (รักษาการ)19 เมษายน 202130 มิถุนายน 2021ทั้งหมด

เกียรติประวัติ
นักฟุตบอล
ทอตนัมฮอตสเปอร์
อีเอฟแอลคัพ รองชนะเลิศ: 2014–15

ผู้จัดการทีม
ทอตนัมฮอตสเปอร์
อีเอฟแอลคัพ รองชนะเลิศ: 2020–21
# กองทัพจอร์แดน
กองทัพจอร์แดน , มีชื่อเรียกว่า กองทัพอาหรับ , ก่อตั้งขึ้นเมื่อ ค.ศ. 1956 แปรสภาพหน่วยมาจาก กองทหารต่างด้าวอาหรับ โดยรับแบบธรรมเนียมทางทหารมาจากสหราชอาณาจักร ที่ให้การอารักขาเอมิเรตส์ทรานส์จอร์แดน รวมถึงรัฐในอารักขาบริเวณอ่าวเปอร์เซีย. กองทัพอยู่ภายใต้การบริหารจัดการของกระทรวงกลาโหม  นำโดยรัฐมนตรีว่าการกระทรวงกลาโหม สมเด็จพระราชาธิบดีเป็นจอมทัพในฐานะผู้บัญชาการทหารสูงสุดKASOTC [Archive] - SOCNET: The Special Operations Community Network โดยได้มีการพัฒนาบุคลากร และ จัดหายุทธภัณฑ์ที่ทันสมัยสำหรับการป้องกันประเทศ.http://www.janes.com/extracts/extract/emedsu/jords100.htmlhttp://hyperstealth.com/ka2/military/index.htm

 ประวัติ 
 การก่อตั้ง 

 สมัยใหม่ 

 โครงสร้าง 

 บุคลากร 
 กำลังพลประจำการ 

 กำลังพลสำรอง 

 งบประมาณ 

 การศึกษา 

 ยุทธภัณฑ์ 

 ภารกิจในต่างประเทศ 
 ภารกิจรักษาสันติภาพ 

 ความช่วยเหลือด้านมนุษยธรรม 

 ความสัมพันธ์ทางทหาร
# กันยายน พ.ศ. 2557
กันยายน พ.ศ. 2557 เป็นเดือนที่ 9 ของปี พ.ศ. 2557 วันแรกของเดือนเป็นวันจันทร์ วันสุดท้ายของเดือนเป็นวันอังคาร

 สถานีย่อย:เหตุการณ์ปัจจุบัน
# อัสแซสซินส์ครีด ยูนิตี
อัสแซสซินส์ครีด ยูนิตี  เป็นซีรีส์เกมอิงประวัติศาสตร์แอ็คชันผจญภัย ที่พัฒนาโดย ยูบิซอฟท์ มอนทรีออล และจัดจำหน่ายโดย ยูบิซอฟท์ มีการกำหนดปล่อยตัวเกมในเดือนพฤศจิกายนและธันวาคม 2014 สำหรับเครื่องเล่นเพลย์สเตชัน 4 ,เอกซ์บอกซ์ วัน และไมโครซอฟท์ วินโดวส์ เป็นเกมชุดที่เจ็ดของเนื้อเรื่องหลักในซีรีส์อัสแซสซินส์ครีด และเป็นภาคต่อจากเกม อัสแซสซินส์ครีด 4: แบล็กแฟล็ก ในปี 2013 และเนื้อเรื่องมีความเกี่ยวข้องกับ อัสแซสซินส์ครีด โร้ก ที่จะมาพร้อมกันในปี 2014 

เรื่องราวในภาคนี้จะอยู่ในกรุงปารีสช่วงยุคการปฏิวัติฝรั่งเศส ในโหมดผู้เล่นเดี่ยว เราจะได้รับบทเป็น อาร์โน โดเรียน ผู้ที่พยายามจะเปิดเผยความจริงที่อยู่เบื้องหลังอำนาจการปฏิวัติ รูปแบบของเกมยังคงเป็นในลักษณะมุมมองบุคคลที่สาม การสำรวจโลกเปิด และระบบการต่อสู้รวมถึงการลักลอบที่พัฒนาดีขึ้น ที่สำคัญ อัสแซสซินส์ครีด ยูนิตี ได้นำระบบการเล่นแบบ cooperative multiplayer ที่สามารถให้ผู้เล่นร่วมทีมกันได้ถึง 4 คน ในการปฏิบัติภารกิจและสำรวจสถานที่ต่างๆ

 ระบบการเล่น 
ระบบการต่อสู้ในเกมได้ถูกนำมาพัฒนาขึ้นใหม่หมด รวมถึงมีอาวุธชนิดใหม่อย่าง แฟนธอม เบลด (Phantom Blade) อุปกรณ์แฟนธอม เบลด มีลักษณะคล้ายหน้าไม้ยิงลูกดอกอาบยาพิษ ซึ่งอุปกรณ์ชนิดนี้จะติดอยู่กับฮิดเดน เบลด (Hidden Blade) อาวุธลับของมือสังหาร  ระบบการเคลื่อนไหวของตัวละครทาง ยูบิซอฟต์ ได้ปรับปรุงใหม่โดยใช้ชื่อว่า Parkour Up และ Parkour Down ซึ่งจะทำให้ผู้เล่นสามารถเคลื่อนไหวตัวละครผ่านสิ่งปลูกสร้างภายในเกมได้สะดวกยิ่งขึ้น นอกจากนี้ผู้เล่นยังสามารถซื้อทักษะอื่นๆให้กับอาร์โน ด้วยการอัปเดตเกมหรือการทำภารกิจ ตัวละครที่เป็นฝูงชนในเกมแสดงกิริยาอาการเป็นธรรมชาติมากขึ้น ผู้เล่นสามารถแฝงตัวไปกับผู้คนหรือแอบล้วงกระเป๋าได้เช่นเคย

เป็นครั้งแรกของซีรีส์อัสแซสซินส์ครีด ที่ผู้เล่นสามารถปรับแต่งตัวละคร หรือเลือกซื้อทักษะที่เหมาะสม เช่น ทักษะการลักลอบ การใช้อาวุธ ทักษะการต่อสู้ การสำรวจเส้นทาง นอกจากนี้ผู้เล่นยังสามารถปรับแต่งอาวุธและเลือกชุดเกราะตามความชอบ ซึ่งด้านอาวุธนั้นก็มีหลากหลาย เช่น ดาบ ขวาน หอก ง้าว ปืน หรืออาวุธอื่นๆ

อัสแซสซินส์ครีด ยูนิตี ยังมาพร้อมระบบการเล่นแบบร่วมทีมกัน ผู้เล่นจะต้องเข้าไปที่ร้านเหล้าที่ทำหน้าที่เป็นฮับเชื่อมต่อกับผู้เล่นคนอื่นๆ ซึ่งสามารถดูได้ว่าผู้เล่นคนอื่นกำลังทำภารกิจใด ถ้าพวกเขาอยู่ในภารกิจจะปรากฏเป็นลักษณะ "โกสท์" ของผู้เล่นคนนั้น ซึ่งสามารถขอเข้าร่วมภารกิจได้ หากได้เข้าร่วมทำภารกิจ ผู้เล่นจะเริ่มเกมที่จุดเช็คพ้อยต์ล่าสุดและทำภารกิจร่วมกับผู้อื่น การเล่นแบบร่วมทีมสามารถมีผู้เล่นได้สูงสุด 4 คน ซึ่งผู้เล่นจะรับบทบาทเป็นอาร์โนเหมือนเดิม แต่จะเห็นผู้เล่นอื่นเป็นมือสังหารคนอื่นที่เกมสุ่มมา ในหลายๆภารกิจสามารถร่วมทีมกันทำได้ แต่ก็สามารถเล่นเดี่ยวได้เช่นกัน จะมีเฉพาะบางภารกิจเท่านั้นที่จะต้องเล่นคนเดียว

หมายเหตุ
# กีฬายูโดในเอเชียนเกมส์ 2014
ยูโด ใน เอเชียนเกมส์ 2014 จัดขึ้น ณ อินช็อน, เกาหลีใต้ ระหว่างวันที่ 20 และ 23 กันยายน 2014.

ผู้ได้รับเหรียญรางวัล
ชาย
เอ็กซ์ตร้า ไลท์เวต(−60 กก.)  Yeldos Smetov Ganbatyn Boldbaatar Toru Shishime Kim Won-jinฮาล์ฟ ไลท์เวต(−66 กก.)  Davaadorjiin Tömörkhüleg Tomofumi Takajo Mirzohid Farmonov Azamat Mukanovไลท์เวต(−73 กก.)  Hiroyuki Akimoto Ganbaataryn Odbayar Hong Kuk-hyon Bang Gui-manฮาล์ฟ มิดเดิลเวต(−81 กก.)  Kim Jae-bum Nacif Elias Keita Nagashima Nyamsürengiin Dagvasürenมิดเดิลเวต(−90 กก.)  Yoshida Yuya Dilshod Choeiev Gwak Dong-han Lkhavgasuren Otgonbaatarฮาล์ฟ เฮฟวีเวต(−100 กก.)  Naidangiin Tüvshinbayar Maxim Rakov Sayidov Ramziddin Cho Gu-hamเฮฟวีเวต(+100 กก.)  Ojitani Takashi Ölziibayaryn Duurenbayar Abdullo Tangriev Kim Sung-minทีม

หญิง
เอ็กซ์ตร้า ไลท์เวต(−48 กก.)  Mönkhbatyn Urantsetseg Emi Yamagishi Kim Sol-mi Jeong Bok-yeongฮาล์ฟ ไลท์เวต(−52 กก.)  Misato Nakamura Gulbadam Babamuratova Jung Eun-jung Lenariya Mingazovaไลท์เวต(−57 กก.)  Anzu Yamamoto Kim Jan-di Ri Hyo-sun Dorjsürengiin Sumiyaaฮาล์ฟ มิดเดิลเวต(−63 กก.)  Joung Da-woon Yang Junxia Marian Urdabayeva Kana Abeมิดเดิลเวต(−70 กก.)  Kim Seong-yeon Chizuru Arai Chen Fei Tsend-Ayuushiin Naranjargalฮาล์ฟ เฮฟวีเวต(−78 กก.)  Jeong Gyeong-mi Sol Kyong Zhang Zhehui Mami Umekiเฮฟวีเวต(+78 กก.)  Ma Sisi Nami Inamori ธรณ์ธันย์ สัจจะเดช Kim Eun-kyeongทีม

ตารางเหรียญรางวัล
 1    6  4  5  15 2    5  2  8  15 3    3  3  4  10 4    1  2  3  65  1  1  3  56  0  1  4  5   0  1  4  5 8    0  1  0 1  0  1  0 110  0  0  1  1 รวม  16 16 32  64

 ประเทศที่เข้าร่วม
# วัดบ้านทวน
วัดบ้านทวน ตั้งอยู่ที่ หมู่ 2 ตำบลพนมทวน อำเภอพนมทวน จังหวัดกาญจนบุรี สังกัดคณะสงฆ์มหานิกาย   ที่ดินตั้งวัดมีเนื้อที่   28  ไร่  3  งาน  50  ตารางวา 

 ประวัติ 
วัดบ้านทวน ตั้งเมื่อ พ.ศ. 2325 เดิมเป็นวัดร้างมาก่อน เป็นวัดเก่ามีอายุมากกว่า 200 ปี มีเจดีย์เก่าประดิษฐานอยู่หลังอุโบสถ์เก่า วัดตั้งอยู่ใกล้หมู่บ้านมีแม่น้ำเก่าซึ่งตื้นเขิน จนกลายเป็นลำคลองอยู่ทางทิศตะวันตกและทิศเหนือ มีสระน้ำอยู่ภายในเขตวัดทางทิศใต้ ประชาชนใช้อุปโภคบริโภคตลอดปี ในปี พ.ศ. 2458 สมเด็จพระมหาสมณเจ้า กรมพระยาวชิรญาณวโรรส สมเด็จพระสังฆราชพระองค์ที่ 10 ได้เสด็จตรวจการคณะสงฆ์มณฑลราชบุรี ได้เสด็จตรวจคณะสงฆ์ในจังหวัดกาญจนบุรี และเสด็จมาที่วัดบ้านทวน ทรงได้ขอพระราชทานสมณศักดิ์ชั้นพระครูสัญญาบัตรให้เจ้าอธิการม่วง วัดบ้านทวน ตำแหน่งเจ้าคณะแขวง เป็นที่พระครูสิงคิคุณธาดา หลวงปู่ม่วงได้บำเพ็ญสาธารณกุศลและสร้างถาวรวัตถุไว้เป็นอันมากจนมรณภาพhttps://ratchakitcha.soc.go.th/documents/1082677.pdf วัดบ้านทวนได้รับพระราชทานวิสุงคามสีมา เมื่อวันที่ 29 พฤศจิกายน พ.ศ. 2540

โบราณสถานภายในวัดได้รับการขึ้นทะเบียนเป็นโบราณสถานลำดับที่ 16 ของจังหวัดกาญจนบุรีราชกิจจานุเบกษา เล่ม118ตอน33ง. วันที่ 9 เมษายน พ.ศ. 2544 มีสิ่งสำคัญดังนี้ 
พระอุโบสถหลังเก่า ก่ออิฐฉาบปูน มีพาไลด้านหน้าประตู อยู่ด้านทิศตะวันออกสองช่อง หน้าบันด้านทิศตะวันตกมีลวดลายปูนปั้น ประกอบด้วยเครื่องถ้วยจีนมีลายเครือเถา ช้างเอราวัณ ตรี สิงห์ยืนคาบเครือเถา ช่องพาไลทั้งสองข้างมีภาพเขียนสีประกอบปูนปั้นรูปค้างคาวและปลา หน้าปันด้านทิศตะวันตกมีลวดลายปูนปั้น รูปเครือเถา ประกอบด้วยเครื่องถ้วยจีน ด้านล่างมีรูปนกยูง 2 ตัว ประกอบกับเครื่องเถาและลายจีน ช่องพาไลทั้งสองข้างนี้ลวดลายแต่งเลื่อมมาก หลังคาสองชั้นมุงด้วยกระเบื้องหน้าวัว มีช่อฟ้าใบระกาทำด้วยไม้ฉลุ มีหน้าต่างสองด้าน ด้านละสามช่อง เหนือวงกบหน้าต่างมีลวดลายดอกไม้ ประตูด้านทิศตะวันออก เสา กรอบประตู มีลายเขียนสีดอกไม้และรูปสัตว์ เช่น นก ปลา ซุ้มทำเป็นนนาคสะดุ้ง หน้าบันเป็นรูปครุฑหยุดนาค ประตูไม้เกลี้ยงไม่มีลวดลาย 
ศาลาการเปรียญ  เป็นอาคารชั้นเดียวสร้างด้วยไม้และปูน ด้านทิศเหนือมีอาสนะสงฆ์และพระพุทธรูปปูนปั้น หลังคามุงกระเบื้องหย้าวัวสามชั้น มีนาคสะดุ้งใบระกา  ช่อฟ้า หางหงส์รูปพยานาค กว้างประมาณ 16 เมตร ยาว 21.50 เมตร 
มณฑป  ทรงจตุรมุข ยอดทรงเจดีย์สี่เหลี่ยม ฐานกว้าง 12 เมตร มีประตูทางเข้าทั้งสี่ด้าน มีลานประทักษิณ ก่ออิฐฉาบปูน มีลวดลายปูนปั้น ทาสี  หน้าบันทางทิศตะวันออกและทิศตะวันตก เป็นรูปครุฑและลายเครือเถา 
เจดีย์  ตั้งอยู่หลังพระอุโบสถ ก่ออิฐฉาบปูน เป็นเจดีย์ทรงกลม องค์ระฆังรูปโอคว่ำ บัลลังก์รูปสี่เหลี่ยม ปล้องไฉนกลม ปลียอดหักพังลงมาหมดแล้ว ฐานเจดีย์กว้าง 9 เมตร 
ซุ้มประตู  เหลือเฉพาะซุ้มประตูด้านทิศตะวันออกและด้านทิศใต้ ก่ออิฐฉาบปูน เสารูปสี่เหลี่ยมไม่มีลวดลาย หลังคาทรงจั่ว หน้าบันของซุ้มประตูด้านทิศใต้มีนาคสะดุ้ง ใบระกาและหน้าบันมีลวดลายบัวสี่เหล่า  ส่วนด้านทิศตะวันออกหลังคาคล้ายรูปฐานเจดีย์
สิงห์ปูนปั้น  คงเหลือแต่ส่วนหัว เป็นสิงห์ไทยตามแบบสมัยอยุธยา
# รักต้องเปิด (แน่นอก)
"รักต้องเปิด (แน่นอก) " เป็นซิงเกิลของกลุ่มศิลปิน ทรี.ทู.วันและใบเตย อาร์สยาม เป็นเพลงจากอัลบั้มมันDay ในปี พ.ศ. 2556 โดยมี ณรงค์ศักดิ์ ศรีบรรฎาศักดิ์วัชรากรณ์ และ ธานี วงศ์นิวัติขจร เป็นโปรดิวเซอร์ในการทำเพลง ประพันธ์เนื้อร้องโดย โปรการ์ด แต่งทำนองและเรียบเรียงโดย ประทีป สิริอิสสระนันท์ , T.J. จิรายุทธ ผโลประการ และณรงค์ศักดิ์ ศรีบรรฎาศักดิ์วัชรากรณ์ ออกจำหน่ายในวันที่ 1 พฤษภาคม พ.ศ. 2556

 การตอบรับ 

 ชาร์ต 
ชาร์ต (พ.ศ. 2556)อันดับสูงสุด IW Climberhttps://www.facebook.com/intensivewatchthailand/photos/a.118640091514608.8073.106104109434873/568273196551293/?type=1&permPage=1 4 Thailand iTunes Top 10 Best Sellers 2013 9 Thailand iTunes Top 20 Hip Hop Rap Songshttps://plus.google.com/105192685502963290765/posts/URE8FrrQR23 1 Thailand iTunes Chart 1 Singapore iTunes Charthttp://pantip.com/topic/30590532 47 Malaysia iTunes Charthttp://www.siampod.com/2013/05/13/rak-tong-peid-nan-oak-in-top-100-itunes-store-malaysia-and-taiwan/ 36 Taiwan iTunes Charthttp://www.siampod.com/2013/05/13/rak-tong-peid-nan-oak-in-top-100-itunes-store-malaysia-and-taiwan/ 72 Thailand Deezer Charthttps://www.facebook.com/welovedeezer/posts/555337864509821 1 Thailand Youtube Charthttp://www.it24hrs.com/2014/youtube-thailand-chart-2013/ 2

 รางวัล 
 เพลง รักต้องเปิด (แน่นอก) ชนะรางวัล"Playpark Music Awards 2013" ในสาขา “เพลงเต้นยอดนิยม” 
 เพลง รักต้องเปิด (แน่นอก) ชนะรางวัล “No.1 Music Chart February 2013”  Club Mstar Thailand Music Award 2013 "มันส์ เป๊ะ มว๊าก" ในสาขา"เพลงไทยน่าเต้น"
# ยึดเซ็นทรัล
ยึดเซ็นทรัลด้วยรักและสันติภาพ  มักย่อเป็น ยึดเซ็นทรัล (Occupy Central) เป็นการประท้วงยึดครองที่ปราศจากความรุนแรงเพื่อสิทธิออกเสียงเลือกตั้งทั่วไปในเซ็นทรัล ฮ่องกง ซึ่งเริ่มเมื่อวันที่ 27 กันยายน 2557 เดิมมีกำหนดเริ่มในครึ่งหลังของปี 2557

เบนนี ไถ่ รองศาสตราจารย์กฎหมายแห่งวิทยาลัยฮ่องกง ริเริ่มการรณรงค์ดังกล่าวในเดือนมกราคม 2556 เขาทำนายว่าพลเมืองอย่างน้อย 10,000 คนจะเข้าร่วมการประท้วงเพื่อยึดเซ็นทรัลในเดือนกรกฎาคม 2557 หากสิทธิออกเสียงเลือกตั้งทั่วไปสำหรับการเลือกตั้งประธานบริหารปี 2560 และการเลือกตั้งสภานิติบัญญัติปี 2563 ไม่ดำเนินไปตาม "มาตรฐานระหว่างประเทศ"

ผู้สังเกตการณ์สังเกตว่า การรณรงค์ขบวนการยึดครองมีแนวโน้มเกิดหลังเฉียว เซียวหยาง ประธานคณะกรรมาธิการกฎหมายสภาประชาชนแห่งชาติจีน แถลงว่า กำหนดให้ผู้สมัครประธานบริหารรักทั้งประเทศ (จีน) และฮ่องกง และไม่เผชิญหน้ารัฐบาลกลาง ซึ่งตัดผู้สมัครจากค่ายนิยมประชาธิปไตยฝ่ายค้านอย่างชะงัด มีการยืนยันเมื่อวันที่ 31 สิงหาคม 2557 เมื่อสภาประชาชนแห่งชาติแถลงว่า การเลือกตั้งประธานบริหารฮ่องกงอันเป็นดินแดนของจีน จะถูกจำกัดเฉพาะผู้สมัครที่สนับสนุนรัฐบาลกลางของจีน
# กีฬาเทควันโดในเอเชียนเกมส์ 2014
เทควันโดในเอเชียนเกมส์ 2014 จัดขึ้นที่อินช็อน ประเทศเกาหลีใต้ ตั้งแต่วันที่ 30 กันยายน ถึงวันที่ 3 ตุลาคม ค.ศ. 2014 โดยการแข่งขันทั้งชายและหญิงจะมีการแบ่งออกเป็นรายการละแปดรุ่น ทุกการแข่งขันจะจัดขึ้นที่กังฮวาโกอินโดลยิมเนเซียม ซึ่งจำกัดแต่ละประเทศให้มีนักกีฬาชายได้ไม่เกิน 6 คน และหญิงได้ไม่เกิน 6 คน

 ผู้ได้รับเหรียญรางวัล 
 ชาย 
ฟินเวท(−54 กก.)  Kim Tae-hun Huang Yu Jen Tumenbayar Molom รามณรงค์ เสวกวิหารีฟลายเวท(−58 กก.)  Farzan Shourzadehfallah Nursultan Mamayev Wei Chen Yang Yuma Yamadaแบนตัมเวท(−63 กก.)  ลี แดฮุน อัครินทร์ กิจวิจารณ์ Ahmad Roman Abasi Chen Yen Mingเฟเธอร์เวท(−68 กก.)  Behnam Asbaghi Jianan Huang Kairat Sarymsakov Benjamin Sembranoเฟเธอร์เวท(−74 กก.)  Masoud Hajizavareh Nikita Rafalovich Samuel Morrison Song Young-geonเวลเตอร์เวท(−80 กก.)  Mehdi Khodabakhi Maksim Rafalovich Farkhod Negmatov Sen Qiaoมิดเดิลเวท(−87 กก.)  Jasur Baykuziev Chen Linglong Shin Yeong-rae ณัฐภัทร ตันตามาตย์เฮฟวีเวท(+87 กก.)  Cholho Jo Dmitriy Shokin Elias El-Hedari Alisher Gulov

 หญิง 
ฟินเวท(−46 กก.  Kim So-hui Lin Wan-ting Mary Anjelay Pelaez พาณิภัค วงศ์พัฒนกิจฟลายเวท(−49 กก.)  ชนาธิป ซ้อนขำ Li Zhaoyi Levita Ronna Ilao  Sun Nuei-ningแบนตัมเวท(−53 กก.)  Huang Yun-wen Yoon Jeong-yeon Sousan Hajipour Wu Jingyuเฟเธอร์เวท(−57 กก.)  Ah-Reum Lee Mayu Hamada รังสิญา นิสัยสม Yun Wangไลท์เวท(−62 กก.)  Dabin Lee Hua Zhang Chuang Chia-chia Thi Thu Hien Phamเวลเตอร์เวท(−67 กก.)  Guo Yunfei Wonjin Lee Ha Thi Nguyen Qing Liuมิดเดิลเวท(−73 กก.)  โซน เซียวเม็ย Fatemeh Rouhani Alfahad Abrar Kirstie Elaine Aloraเฮฟวีเวท(+73 กก.)  Li Donghua Akram Khodabandeh Mokhru Khalimova Wang Junnan

 ตารางเหรียญรางวัล 
1622102421732439413045124761146710018011280213100055110033120022120011140011140011140011140011 รวม  16  16  32  64

 ประเทศที่เข้าร่วม 
มีนักกีฬา 257 คนจาก 37 ประเทศที่เข้าร่วมแข่งขันเทควันโดในเอเชียนเกมส์ 2014:
# ชาวอียิปต์
ชาวอียิปต์  เป็นพลเมืองหรือผู้สืบเชื้อสายมาจากประเทศอียิปต์ โดยชาวอียิปต์โบราณเป็นคนละกลุ่มชาติพันธ์กับชาวอียิปต์ในปัจจุบันที่พูดภาษาอาหรับ
# ชาวอินเดีย
ชาวอินเดีย  เป็นพลเมืองของประเทศอินเดีย ซึ่งเป็นประเทศที่มีประชากรหนาแน่นมากที่สุดเป็นอันดับสองของโลกหรือประมาณ 17.50% ของประชากรโลก 

“ชาวอินเดีย” นอกจากจะหมายถึงคนในสาธารณรัฐอินเดียในปัจจุบันแล้ว ยังรวมถึงผู้ที่อาศัยอยู่นอกประเทศอินเดียซึ่งเรียกว่า “ชาวอินเดียโพ้นทะเล”
# บูพา ประกันสุขภาพ
บริษัท บูพา ประกันสุขภาพ(ประเทศไทย) จำกัด (มหาชน) ดำเนินธุรกิจเกี่ยวกับการประกันสุขภาพและประกันอุบัติเหตุมากว่า 60 ปี

 ประวัติ 
จุดเริ่มต้นของบูพา ก่อตั้งขึ้นในประเทศอังกฤษด้วยวัตถุประสงค์เพื่อช่วยดูแลสุขภาพแก่สมาชิกในกลุ่มเท่านั้น จากนั้นขยายออกไปยังระดับองค์กร

เมือในปี 2500 ได้สร้างสถานพยาบาล "Nursing Homes Chartable Trust" ซึ่งต่อมาเปลี่ยนชื่อเป็น "Nuffield Hospitals" 
เมื่อในปี 2505 ก่อตั้งสหพันธ์นานาชาติในการให้บริการด้านสุขภาพ เพื่อสนับสนุนการดูแลสุขภาพสำหรับภาคเอกชนทั่วโลก
เมื่อในปี 2518 ก่อตั้งโรงพยาบาลบูพาขึ้น
เมื่อในปี 2539 ได้ก่อตั้งบริษัทบูพาขึ้นในประเทศไทย โดยมีการรวมตัวกับ บริษัท บลูครอส ประกันสุขภาพ (Blue Cross) 
เมื่อในปี 2561 กลุ่มบริษัท เอ็ทน่า (Aetna)ประกันสุขภาพได้เข้าซื้อกิจการส่งผลให้บริษัท บูพา ประกันสุขภาพ เปลี่ยนเชื่อเป็น เอ็ทน่า (Aetna) ประกันสุขภาพ
 แหล่งข้อมูลอื่นๆ  
เว็บไซต์ บูพา ประกันสุขภาพ
# แผนดินปืน
แผนดินปืน  ใน ค.ศ. 1605 ซึ่งในศตวรรษก่อนมักเรียก แผนกบฏดินปืนหรือกบฏเยสุอิต เป็นความพยายามลอบปลงพระชนม์พระเจ้าเจมส์ที่ 1 แห่งอังกฤษและที่ 6 แห่งสกอตแลนด์ที่ล้มเหลว โดยกลุ่มคาทอลิกอังกฤษ อันมีรอเบิร์ต เคตส์บี (Robert Catesby) เป็นผู้นำ

แผนคือ ระเบิดสภาขุนนางระหว่างการพิธีเปิดประชุมรัฐสภาอังกฤษในวันที่ 5 พฤศจิกายน ค.ศ. 1605 เป็นการนำกบฏประชาชนในมิดแลนส์ซึ่งเจ้าหญิงเอลิซาเบธ พระราชธิดาวัยเก้าพรรษาของพระเจ้าเจมส์ จะถูกยกเป็นพระมหากษัตริย์คาทอลิก เคตส์บีอาจเริ่มแผนหลังความหวังในอันจะได้ความอดกลั้นทางศาสนามากขึ้นภายใต้พระเจ้าเจมส์เสื่อมลง ปล่อยให้ชาวอังกฤษคาทอลิกจำนวนมากผิดหวัง ผู้ร่วมคบคิด ได้แก่ จอห์น ไรต์, ทอมัส วินเทอร์ (Thomas Wintour), ทอมัส เพอร์ซี, กาย ฟอกส์, ทอมัส เบตส์, รอเบิร์ต วินเทอร์, คริสโตเฟอร์ ไรต์, จอห์น แกรนต์, แอมโบรส รุกวุด, เซอร์เอเวอราด ดิกบีและฟรานซิส เทรชัม ฟอกส์ซึ่งมีประสบการณ์ทหารสู้รบในเนเธอร์แลนด์ของสเปนเพื่อปราบกบฏดัตช์ 10 ปี ได้รับมอบหมายให้รับผิดชอบระเบิด

แผนดังกล่าวรั่วสู่ทางการในจดหมายนิรนามส่งถึงวิลเลียม พาร์กเกอร์ บารอนมอนทีเกิลที่ 4 เมื่อวันที่ 26 ตุลาคม ค.ศ. 1605 ระหว่างการค้นสภาขุนนางเมื่อเวลาราวเที่ยงคืนของวันที่ 4 พฤศจิกายน ค.ศ. 1605 ฟอกส์ถูกพบว่ากำลังเฝ้าดินปืน 36 ถัง ซึ่งมากพอระเบิดสภาขุนนางเป็นซาก และถูกจับกุม ผู้ก่อการส่วนมากหนีออกจากกรุงลอนดอนเมื่อทราบการตรวจพบแผน โดยพยายามหาการสนับสนุนตามทาง หลายคนปักหลักสู้กับนายอำเภอวอร์เซเตอร์และบริวารที่ไล่กวดที่บ้านฮอลเบกี (Holbeche House) ในการต่อสู้ที่เกิดตามมา เคสต์บีเป็นผู้หนึ่งที่ถูกยิงเสียชีวิต ในการพิจารณาคดีในศาลเมื่อวันที่ 26 มกราคม ค.ศ. 1606 ผู้รอดชีวิตแปดคน รวมทั้งฟอกส์ ถูกพิพากษาลงโทษและตัดสินให้ถูกแขวนคอ, ควักไส้และผ่าสี่
# เตียนบ๊อ
เจ้าแม่เตียนบ๊อ หรือ พระแม่เทียนมู่ (,) เป็นเทพธิดาแห่งสายฟ้า ตามความเชื่อปรัมปราของจีน โดยเป็นเทพนารีแห่งเสียงฟ้าร้อง  โดยทำหน้าที่กับเทพลุ่ยกง